Bybanen støtte sammen med en personbil ved Nonneseter-stoppet torsdag morgen.

Politiet fikk melding klokken 0801, og 20 minutter senere sto Bybanen fortsatt i ro.

Politiet regnet med at det ikke ville ta mange minuttene før bilen var fjernet og trafikken igjen kunne gå som normalt.

– Bilen må taues, og bergingsbil er rekvirert. De pleier å prioritere slike ting, sier Jan Steimler, operasjonsleder i bergenspolitiet.

Ingen ble skadet i smellen, og Bybanen kan gå videre så snart bilen er fjernet.

Bilføreren kjørte ut i sporet mot kjøreretningen.

– Føreren kjørte rett ut uten å se seg for, sier et vitne BA har snakket med.

– Kan vedkommende vente seg en reaksjon?

– Ja, det vil bli opprettet en sak, sier Steimler.